คือเมื่อคืนมีอะไรกับแฟนแล้วเผลอทำถุงแตกโดยไม่รู้ แล้วหลั่งใน แต่แฟนประจำเดือนขาดมา3เดือน แต่ในช่วงที่ประจำเดือนขาด3เดือนได้ตรวจแล้วไม่ท้อง อยากรู้ว่าตอนนี้จะมีโอกาสท้องมั้ย
สวัสดีค่ะ แม้ประจำเดือนจะขาดหายไป 3 เดือน แต่เมื่อมีเพศสัมพันธ์ ก็ย่อมมีโอกาสที่จะตั้งครรภ์ได้ ดังนั้น อาจต้องพิจารณาทานยาคุมฉุกเฉินไปก่อนค่ะส่วนการที่ประจำเดือนไม่มา 3 เดือนนั้น หากได้ตรวจหาการตั้งครรภ์แล้วไม่พบการตั้งครรภ์ การที่ประจำเดือนไม่มา ก็อาจเกิดจาก1. การผลิตฮอร์โมนของรังไข่ผิดปกติ ไม่มีการตกไข่เกิดขึ้น ซึ่งรวมถึงการมีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. มีน้ำหนักตัวเพิ่มขึ้นเร็ว หรือมีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนผิดปกติ4. มีพังผืดเกิดขึ้นในมดลูก จากการเคยมีมดลูกอักเสบ หรือเคยขูดมดลูก5. มีเนื้องอกในต่อมใต้สมอง แต่มักมีอาการอื่นๆ ร่วมด้วย เช่น ปวดศีรษะ เห็นภาพซ้อน มีน้ำนมไหล เป็นต้นหลังจากนี้ หากยังไม่มีระจำเดือนมา ก็ควรไปพบแพทย์เพื่อหาสาเหตุค่ะ หากไม่พบโรคทางกาย ก็น่าจะเกิดจากการผลิตฮอร์โมนของรังไข่ผิดปกติ ซึ่งการรักษาคือการทานยาปรับฮอร์โมนเพื่อให้ประจำเดือนมาค่ะ